
[bookmark: _Hlk230251717]Kārtība, kādā tiek izvērtēti un atlasīti Latvijā reģistrētu uzņēmumu pieteikumi Aizsardzības ministrijas līdzfinansējuma saņemšanai dalībai Eiropas Aizsardzības fonda 2026. gada uzsaukuma projektos

I VISPĀRĪGIE JAUTĀJUMI
Pamatojums un mērķis
1. Šis nolikums nosaka kārtību, kādā Aizsardzības ministrija (turpmāk – Ministrija) piešķir līdzfinansējumu no valsts budžeta līdzekļiem (turpmāk – Ministrijas līdzfinansējums) Eiropas Aizsardzības fonda (turpmāk – EDF) projektiem, lai atbalstītu Latvijas uzņēmumu dalību EDF projektu konsorcijos, atbilstoši Eiropas Parlamenta un Padomes 2021. gada 29. aprīļa regulas (ES) 2021/697, ar ko izveido Eiropas Aizsardzības fondu un atceļ Regulu (ES) 2018/1092 (turpmāk – EDF regula), mērķiem un valsts būtiskām drošības interesēm.
1. Nolikumā lietotie termini:
2.1. konsorcijs – sadarbīga pieteikuma iesniedzēju vai saņēmēju grupa, kas atbilst EDF regulas 2. panta 4. punktā noteiktajam;
2.2. koordinators – tiesību subjekts, kurš ir konsorcija dalībnieks un kuru visi konsorcija dalībnieki ir iecēluši par galveno kontaktpunktu konsorcija attiecībās ar Komisiju, šī nolikuma izpratnē tas ir arī visa sadarbības projekta vadītājs;
2.3. pētniecības darbība – darbība, kas sastāv no pētniecības pasākumiem, jo īpaši no lietišķajiem pētījumiem un vajadzības gadījumā no fundamentālajiem pētījumiem, ko veic ar mērķi iegūt jaunas zināšanas un kas ir vērsta tikai uz lietojumiem aizsardzības jomā;
2.4. attīstības darbība – darbība, kurā ir ietverti uz aizsardzību vērsti pasākumi, galvenokārt izstrādes posmā, aptverot jaunus aizsardzības ražojumus un tehnoloģijas vai esošo ražojumu un tehnoloģiju modernizāciju, izņemot ieroču ražošanu un izmantošanu;
2.5. mazie un vidējie uzņēmumi – uzņēmumi, kas atbilst EDF regulas 2. panta 14. punktā noteiktajam;
1. Ministrijas līdzfinansējums tiek piešķirts granta veidā pieteikuma iesniedzēja atbalstam:
[bookmark: _Hlk229578950][bookmark: _Hlk229581006]	3.1. dalībai EDF attīstības projektā;
3.2. EDF attīstības vai pētniecības projekta pieteikuma kvalitatīvai izstrādei [footnoteRef:2]. [2:  Šī nolikuma izpratnē ar kvalitatīvu projekta pieteikuma izstrādi tiek saprasts EDF projekta pieteikums, kas ir iekļauts Eiropas Komisijas īstenošanas lēmumā par tiesībām saņemt Komisijas līdzfinansējumu vai ir saņēmis "Seal of Excellence" izcilības vērtējumu Eiropas Komisijas izvērtējumā.] 

3.3. Atbalsts tiek piešķirts, piemērojot LESD 346. panta 1. punkta b) apakšpunktu.[footnoteRef:3] [3:  LESD 346. panta 1. punkta b) apakšpunkts nosaka, ka jebkura dalībvalsts var veikt pasākumus, ko tā uzskata par vajadzīgiem savu būtisku drošības interešu aizsardzībai, kas saistītas ar ieroču, munīcijas un militārā aprīkojuma ražošanu vai tirdzniecību. Šīs normas piemērošana ir juridiski saistīta ar precēm un tehnoloģijām, kas iekļautas Eiropas Savienības Kopējā militāro preču sarakstā (pieņemts ar ES Padomes ikgadējiem lēmumiem. Patlaban spēkā ir Eiropas Savienības kopējais militāro preču saraksts, kas pieņemts Padomē 2025. gada 24. februārī (uz kuru attiecas Padomes Kopējā nostāja 2008/944/KĀDP, ar ko izveido kopīgus noteikumus, kas reglamentē militāru tehnoloģiju un ekipējuma eksporta kontroli), ar šo sarakstu atjaunina un aizvieto Eiropas Savienības Kopējo militāro preču sarakstu, ko Padome pieņēma 2024. gada 19. februārī (C/2025/1499). 
Lai kvalificētos Ministrijas līdzfinansējumam, pieteikuma iesniedzēja projektā plānotajam produktam vai tehnoloģijai ir tieši jāatbilst kādai no minētā saraksta pozīcijām (skat. arī šī nolikuma 21.1. punkta C daļu un 1. un 2. pielikuma 4. daļu). Šādam atbalstam netiek piemērots komercdarbības atbalsta kontroles regulējums.] 

1. Ministrija izskata pieteikumu iesniedzēju pieteikumus EDF 2026. gada Darba programmas attīstības un pētniecības projektu uzsaukumam, ņemot vērā Eiropas Komisijas noteikto pieteikumu iesniegšanas termiņu, kas ir 2026. gada 29. septembris.
1. Ministrijas līdzfinansējuma apmēru nosaka, ņemot vērā valsts budžeta līdzekļu pieejamību, normatīvo aktu prasības un šī nolikuma nosacījumus.
II LĪDZFINANSĒJUMA PIEŠĶIRŠANAS NOSACĪJUMI
Atbalsta mērķagrupa un prasības pieteikuma iensiedzējam
6. Ministrijas līdzfinansējuma saņemšanai var pieteikties Latvijas Republikā reģistrēti komersanti, kas atbilst EDF regulas nosacījumiem par tiesībām saņemt finansējumu, piedalās EDF 2026. gada uzsaukuma projektu konsorcijā un atbilst šīm komersantam noteiktajām prasībām:
6.1. tas vai tā dalībnieki, kuri ir juridiskas personas, nav reģistrēti zemu nodokļu vai beznodokļu valstīs un teritorijās;
6.2. nav ierosināta tiesiskās aizsardzības procesa lieta, netiek īstenots tiesiskās aizsardzības process vai nav pasludināts maksātnespējas process;
6.3. nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro[footnoteRef:4]; [4:  Saskaņā ar Valsts ieņēmumu dienesta (VID) administrēto nodokļu (nodevu) parādnieku datubāzē publiski pieejamo informāciju. Ja uzņēmums ir saņēmis VID nodokļa maksātāja reitinga novērtējumu "A", šī nolikuma 6.3. un 6.8. punktos minētie nosacījumi netiek atsevišķi vērtēti.] 

6.4. tas vai tā valdes vai padomes locekļi, prokūristi ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīti par vainīgiem jebkurā no šādiem noziedzīgajiem nodarījumiem[footnoteRef:5]: [5:  Ministrija atzīst komersanta (pieteikuma iesniedzēja) atbilstību šī punkta prasībām, ja Iekšlietu digitālā centra (Soda reģistra) izsniegta izziņa vai attiecīgas ārvalstu kompetentas iestādes izsniegta izziņa ārvalstu pilsoņu gadījumā apliecina, ka komersants, kā arī tā valdes vai padomes locekļi, prokūristi pēdējo trīs gadu laikā līdz konkrēto izziņu izsniegšanas datumam atbilst šī nolikuma 6.4. punkta prasībām. Atbilstoši šī nolikuma 21.3. punktam, komersantam nav nepieciešams iesniegt minētās izziņas, ja komersantam uz pieteikuma iesniegšanas brīdi ir Ministrijas izsniegta spēkā esoša speciālā atļauja (licence) komercdarbībai ar ES Kopējā militāro preču sarakstā minētajām precēm. Speciālās atļaujas izsniegšanas prasību izpildi no komersanta puses Ministrija pielīdzina šī nolikuma 6.4. punktā noteikto  prasību izpildei, neveicot papildu pārbaudi par atbilstību.] 

6.4.1. noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos;
6.4.2. kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana vai došana, tirgošanās ar ietekmi;
6.4.3. krāpšana, piesavināšanās vai noziedzīgi iegūtu līdzekļu legalizēšana;
6.4.4. terorisms, terorisma finansēšana, aicinājums uz terorismu, terorisma draudi vai personas vervēšana, apmācīšana un apmācīšanās terorismam;
6.4.5. cilvēku tirdzniecība;
6.4.6. izvairīšanās no nodokļu vai tiem pielīdzināto maksājumu samaksas.
6.5. ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams, nav atzīts par vainīgu un sodīts par pārkāpumu, kurš izpaužas kā[footnoteRef:6]: [6:  Ministrija atzīst komersanta atbilstību šī punkta prasībām, ja Iekšlietu digitālā centra (Soda reģistra) izdota izziņa apliecina, ka komersants pēdējo trīs gadu laikā līdz konkrētās izziņas izsniegšanas datumam atbilst šā nolikuma 6.5.1. punkta prasībām un pēdējo divpadsmit mēnešu laikā līdz konkrētās izziņas izsniegšanas datumam atbilst šā nolikuma 6.5.2. punkta prasībām.] 

6.5.1. vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības (turpmāk – ES) dalībvalstī;
6.5.2. personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu;
6.6. uz to, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas ES vai Ziemeļatlantijas līguma organizācijas dalībvalsts sankcijas Starptautisko un Latvijas Republikas nacionālo sankciju likuma izpratnē;
6.7. nav apturēta tā saimnieciskā darbība;
6.8. komersants nav sniedzis nepatiesu informāciju par savu atbilstību šī nolikuma 6. punktā noteiktajām prasībām. 
Projekta īstenošanas laiks
7. EDF projekta īstenošanas termiņš ir noteikts granta līgumā (Grant Agreement, angl.), ko noslēdz Eiropas Komisija un projekta starptautiskais konsorcijs, tostarp pieteikuma iesniedzējs.
8. Par atbalsta piešķiršanas brīdi uzskata datumu, kad stājas spēkā Ministru kabineta rīkojums par Ministrijas līdzfinansējuma piešķiršanu konkrētajam projektam.
Atbalsta pieprasīšana un apmērs
9. Pieteikuma iesniedzējs šī nolikuma noteiktajā kārtībā sagatavo un iesniedz Ministrijai:
[bookmark: _Hlk230249886][bookmark: _Hlk233984763]9.1. pretendējot uz atbalstu dalībai EDF projektā – pieteikumu saskaņā ar šī nolikuma 2. pielikuma veidlapu “Pieteikums Aizsardzības ministrijas līdzfinansējumam dalībai Eiropas Aizsardzības fonda projektā” un pievieno dokumentus un informāciju šo noteikumu III nodaļā noteiktajā kārtībā;
9.2. pretendējot uz atbalstu projekta pieteikuma kvalitatīvai izstrādei – pieteikumu saskaņā ar šī nolikuma 1. pielikuma veidlapu “Pieteikums Aizsardzības ministrijas līdzfinansējumam Eiropas aizsardzības fonda projekta pieteikuma kvalitatīvai izstrādei” un pievieno dokumentus un informāciju šo noteikumu III nodaļā noteiktajā kārtībā.
10. Ministrijas līdzfinansējuma apmērs pieteikuma iesniedzēja dalībai EDF projektā var būt līdz 100% no attiecināmām izmaksām, ko nesedz Eiropas Komisijas līdzfinansējums. Šī līdzfinansējuma intensitāti nosaka atbilstoši pieteikuma izvērtējumam, kas veikts saskaņā ar šī nolikuma 4. pielikumā “Pieteikumu funkcionalitātes izvērtēšanas kritēriji” ietvertajiem kritērijiem un metodoloģiju.
11. Lēmumu par Ministrijas līdzfinansējuma apmēru apstiprina ar Ministru kabineta rīkojumu.
12. Pieteikuma iesniedzējs ir atbildīgs par tās nacionālā līdzfinansējuma daļas nodrošināšanu, kuru nesedz Ministrija. Šis pienākums attiecas arī uz gadījumiem, ja Eiropas Komisijas sniegtā līdzfinansējuma apmērs EDF projektam ir mazāks, nekā norādīts pieteikumā.
13. Ministrijas līdzfinansējuma apmēru pieteikuma iesniedzēja projekta pieteikuma kvalitatīvai izstrādei nosaka atbilstoši pieteikuma izvērtējumam, kas veikts saskaņā ar šī nolikuma 4. pielikumā “Pieteikumu funkcionalitātes izvērtēšanas kritēriji” ietvertajiem kritērijiem un metodoloģiju, un tas var būt:
13.1. līdz 50000 euro apmērā, nepārsniedzot 1% no EDF projekta izpildei paredzētām kopējām attiecināmām izmaksām, ja pieteikuma iesniedzējs ir konsorcija koordinators;
13.2. līdz 12000 euro apmērā, ja pieteikuma iesniedzējs nav koordinators, bet nodrošina konsorcija apakšprojekta vai vismaz vienas darba pakotnes vadīšanu;
13.3. līdz 7000 euro apmērā, ja pieteikuma iesniedzējs nav koordinators, nenodrošina konsorcija apakšprojekta vai vismaz vienas darba pakotnes vadīšanu, bet izpilda atsevišķus darba uzdevumus konsorcijā.
Izmaksu atbilstība
14. Par attiecināmām izmaksām Ministrijas līdzfinansējumam pieteikuma iesniedzēja dalībai EDF projektā var atzīt izmaksas, ko Eiropas Komisija ir atzinusi par attiecināmām, ar nosacījumu, ka tās nepārsniedz Komisijas noteikto maksimālo izmaksu apmēru šai dalībai un netiek segtas no Komisijas līdzfinansējuma, citiem ES fondiem, ārvalstu finanšu instrumentiem vai Latvijas valsts vai pašvaldības budžeta līdzekļiem.
15. Par attiecināmām izmaksām Ministrijas līdzfinansējumam projekta pieteikuma kvalitatīvai izstrādei (ievērojot šī nolikuma 13. un 16. punktu) var atzīt šādas pieteikuma iesniedzēja izmaksas, kas radušās projekta sagatavošanas laikā un ir pamatotas ar grāmatvedības attaisnojuma dokumentiem:
15.1. juridisku personu konsultācijas pakalpojumi;
15.2. uzņēmuma darbinieku darba algas, ietverot ar tām saistītos nodokļus;
15.3. speciālistu (ekspertu) pakalpojumi;
15.4. ārvalstu komandējumu izmaksas uzņēmuma darbiniekiem un vadībai.
[bookmark: _Hlk233900609]16. Šī nolikuma 15. punktā minētajām attiecināmajām izmaksām piemēro šādus papildu nosacījumus:
16.1. ar juridisku personu konsultāciju pakalpojumiem nesaistīti izdevumi nevar pārsniegt 60% no šī nolikuma 13. punktā paredzētā līdzfinansējuma apmēra;
16.2. ārvalstu komandējumu izmaksas nedrīkst pārsniegt 10% no līdzfinansējuma, kā arī nedrīkst pārsniegt 3900 euro.
Ministrijas līdzfinansējuma piešķiršanas priekšnosacījumi
17. Ministrijas līdzfinansējumu pieteikuma iesniedzēja dalībai EDF projektā var saņemt, ja projekts ir iekļauts Eiropas Komisijas īstenošanas lēmumā par tiesībām saņemt Komisijas līdzfinansējumu saskaņā ar EDF noteikumiem (turpmāk – Komisijas īstenošanas lēmums), ir izpildīti komercdarbības atbalstu izslēdzošie nosacījumi[footnoteRef:7], un izpildās šie priekšnoteikumi: [7:  un 6a Komercdarbības atbalstu izslēdzošie nosacījumi atbilstoši LESD 346. pantam nozīmē, ka piemērojot LESD 346. pantu, valsts piešķirtajam atbalstam aizsardzības ražojumu un tehnoloģiju inovāciju radīšanai un izstrādei netiek piemērots komercdarbības atbalsta regulējums, ja kumulatīvi izpildās 2 priekšnoteikumi: 1) pasākums skar būtiskas valsts  drošības intereses un 2) pasākums saistīts ar tāda ieroču, munīcijas un militārā aprīkojuma izstrādi, kas atbilst ar Padomes 1958. gada 15. aprīļa Lēmumu Nr. 255/58 izveidotajam ieroču, munīcijas un militārā aprīkojuma sarakstam. Aktuālais ES Kopējais militāro preču saraksts pieejams: https://eur-lex.europa.eu/eli/C/2025/1499/oj ] 

17.1. ir pieņemts Ministrijas valsts sekretāra (turpmāk – VS) lēmums atbilstoši šī nolikuma 49.1. punktam;
17.2. ir stājies spēkā Ministru kabineta rīkojums par Ministrijas līdzfinansējuma piešķiršanu;
17.3. starp Ministriju un pieteikuma iesniedzēju ir noslēgts līgums par Ministrijas līdzfinansējuma piešķiršanu, ievērojot šī nolikuma 52., 53., 54.,55. un 59.punktu.
18. Ministrijas līdzfinansējumu projektu pieteikuma kvalitatīvas izstrādes atbalstam var saņemt, ja ir izpildīti komercdarbības atbalstu izslēdzošie nosacījumi6a un izpildās viens no diviem nosacījumiem:
a) projekts ir iekļauts Komisijas īstenošanas lēmumā; 
b) projekts Eiropas Komisijas izvērtējumā ir saņēmis “Seal of Excellence” izcilības vērtējumu, un ir:
18.1. pieņemts Ministrijas VS lēmums atbilstoši šī nolikuma 49.1. punktam;
18.2. stājies spēkā Ministru kabineta rīkojums par Ministrijas līdzfinansējuma piešķiršanu;
18.3. noslēgts līgums starp Ministriju un pieteikuma iesniedzēju par Ministrijas līdzfinansējuma piešķiršanu saskaņā šī nolikuma 54. punktu.
III PIETEIKUMA SAGATAVOŠANA UN IESNIEGŠANA
Pieteikuma sagatavošana un iesniegšana
19. Šo nolikumu publicē Ministrijas tīmekļvietnē pēc tā apstiprināšanas Ministrijā.
20. Pēc nolikuma publicēšanas pieteikuma iesniedzējam ir tiesības iesniegt pieteikumus šādā kārtībā:
20.1. Attīstības projektu gadījumā:
[bookmark: _Hlk233907126]20.1.1. pretendējot uz atbalstu dalībai EDF projektā, līdz 2026. gada 31. augustam (vai 20.1.5. punktā noteiktajā termiņā) iesniegt Ministrijā aizpildītu veidlapu (2. pielikums), tajā iekļaujot objektīvi pieejamo informāciju atbilstoši 21.1. punkta A-G daļas prasībām un pieteikuma iesniedzēja apliecinājumu (3. pielikums);
20.1.2. pretendējot uz atbalstu projekta pieteikuma kvalitatīvai izstrādei, līdz 2026. gada 29. oktobrim iesniegt Ministrijā pieteikumu veidlapu (1. pielikums), tajā iekļaujot objektīvi pieejamo informāciju atbilstoši 21.1. punkta A-C daļas prasībām;
[bookmark: _Hlk230261444]20.1.3. pretendējot uz atbalstu dalībai EDF projektā, ja ir pieņemts Komisijas īstenošanas lēmums par finansējuma piešķiršanu EDF projektam, par kuru pieteikums Ministrijā tika iesniegts šī nolikuma 20.1.1. un 20.1.2. punktā noteiktajā kārtībā, – viena mēneša laikā pēc šī lēmuma publicēšanas iesniegt Ministrijā pilnu šī nolikuma III nodaļas 21. punktā noteikto informāciju un dokumentus (nepieciešamības gadījumā precizējot iepriekš iesniegtos pieteikumu un dokumentus);
20.1.4. pretendējot uz atbalstu projekta pieteikuma kvalitatīvai izstrādei, kad Eiropas Komisijas izvērtējumā EDF projekts ir saņēmis "Seal of Excellence" vērtējumu, bet tas nav iekļauts Komisijas īstenošanas lēmumā, – viena mēneša laikā pēc šī lēmuma publicēšanas iesniegt pilnu (vai aktualizētu, ja attiecināms) šī nolikuma 21. punktā noteikto informāciju un dokumentāciju par projektu, kas tika iesniegts 20.1.1 un 9. punktā noteiktajā kārtībā;
20.1.5. pretendējot uz atbalstu dalībai EDF projektā, iesniegt Ministrijā pieteikumu (‘pieteikums pēdējā brīdī’) atbilstoši 20.1.1. punktā noteiktajam pēc tur noteiktā termiņa, bet ne vēlāk kā līdz 2026. gada 21. septembrim. Šajā gadījumā Ministrija negarantē iesniegtā pieteikuma izskatīšanu un 37. punktā noteiktās nodomu vēstules sagatavošanu līdz Komisijas noteiktajam EDF projektu pieteikumu iesniegšanas termiņam, kas norādīts šī nolikuma 4. punktā.
20.2. Pētniecības projektu gadījumā:
20.2.1. pretendējot uz atbalstu projekta pieteikuma kvalitatīvai izstrādei, līdz 2026. gada 29. oktobrim iesniegt Ministrijā aizpildītu veidlapu (1. pielikums), tajā iekļaujot objektīvi pieejamu informāciju atbilstoši 21.1. punkta A-C daļas prasībām un pieteikuma iesniedzēja apliecinājumu (3. pielikums);
20.2.2. pretendējot uz atbalstu projekta pieteikuma kvalitatīvai izstrādei, kad Eiropas Komisijas izvērtējumā EDF projekts ir saņēmus "Seal of Excellence" vērtējumu, – viena mēneša laikā pēc šī lēmuma publicēšanas iesniegt aktualizētu šī nolikuma 21. punktā noteikto informāciju un dokumentāciju.
21. Atbilstoši šī nolikuma 20. punktā noteiktajam pieteikuma iesniedzējs sniedz norādīto informāciju un dokumentus:
21.1. EDF projekta pieteikuma kopsavilkumu, kurā norāda šādu informāciju:
1.  Vispārīgā informācija:
Projekta mērķis, uzdevumi un sasniedzamie rezultāti (nodevumi); 
Plānotais projekta uzsākšanas un beigu datums;
Projekta struktūra un ieviešanas (izpildes) plāns: darbu pakotnes un pakārtotie uzdevumi, veicamo darbu saturs un apjoms, ieviešanas secīgie posmi un laika grafiks visā pieteicēja dalības ciklā.
1.  Informācija par konsorcija dalībniekiem:
- Konsorcija dalībnieki: visu dalībnieku saraksts (nosaukums, valsts); koordinators (nosaukums, valsts, kontakti), kā arī darba pakotņu sadalījumu starp konsorcija dalībniekiem, t.sk. detāli sniedzot informāciju par dalībniekiem no Latvijas, to lomām un kompetencēm projekta sakarā[footnoteRef:8]; [8:  Precīza informācija par Latvijas partneru kvalifikāciju un lomu konsorcijā, kā arī konkrētajiem uzdevumiem un nodevumiem ir būtiska Ministrijas lēmuma pieņemšasnai par nodoma vēstules izsniegšanu.] 

- Struktūra un pārvaldība: konsorcija juridiskais modelis, uz kāda pamata notiks iesaistīto sadarbība, produktu pēcizstrādes izmantošana, intelektuālo tiesību sadalījums.
1.  Pieteikuma iesniedzēja dalības (ieguldījuma) apraksts EDF projektā, iekļaujot šādu informāciju:
· Tehnoloģijas gatavības līmeni (TRL – Technology Readiness Level, angl.): projekta ietvaros paredzētais tehnoloģijas sākumpunkts (TRL, attīstāmās tehnoloģijas mērķi un risinājums, sasniedzamie rezultāti, piedāvātā risinājuma priekšrocības, salīdzinot ar pieejamiem vai analoģiskiem risinājumiem militārām vajadzībām.
· Tehnoloģijas attīstības ceļvedi līdz TRL9: indikatīvs plāns trūkstošo TRL līmeņu sasniegšanai līdz TRL9 (ieskaitot darbības ārpus konkrētā EDF projekta), ja projektā šis līmenis netiek sasniegts. (Informatīvs raksturs – netiek izmantots atbilstības vērtēšanā).
· Militāro pielietojumu: risinājuma (-u) militārā pielietojuma scenāriji, parādot, kāda ir sagaidāmo rezultātu taktiskā, tehniskā vai operacionālā priekšrocība salīdzinājumā ar esošajiem aizsardzības ražojumiem vai tehnoloģijām. Obligāti jānorāda konkrētā ES Kopējā militāro preču saraksta[footnoteRef:9] pozīcija (kategorija/kods), kurā izstrādājamais risinājums ietilpst. [9:  Atbilstoši ES Kopējam militāro preču sarakstam (aktuālais saraksts https://eur-lex.europa.eu/eli/C/2025/1499/oj)] 

· Atbilstība valsts drošības interesēm: pamatojums tam, kāpēc šī izstrāde ir būtiska valsts drošībai un aizsardzībai, detalizēti raksturojot risinājumu sasaisti ar valsts Nacionālo bruņoto spēku spēju attīstības vajadzībām.[footnoteRef:10] [10:  Aprakstā jāņem vērā šī nolikuma 4. pielikumā noteiktos vērtēšanas kritērijus, sniedzot atbilstošu informāciju.] 

1. [bookmark: _Hlk232424699] Komercializācijas perspektīva: informācija par attīstāmā produkta vai tehnoloģijas potenciālo tirgu militārā pielietojuma kontekstā, biznesa modeli un integrāciju valsts aizsardzības nozares piegāžu ķēdēs. (iesniedz tikai par attīstības projektu)
1. Projekta izmaksas un finansējuma sadalījums (iesniedz tikai par attīstības projekti): 
- pieprasītais Eiropas Komisijas līdzfinansējums; 
- nepieciešamais Ministrijas līdzfinansējums, norādot indikatīvo sadalījumu pa gadiem; 
- izvērsts pieteicēja tiešo un netiešo izmaksu pozīciju pārskats.
F. Projekta risku pārvaldība: identificētie būtiskie tehnoloģiskie, finansiālie un vadības riski, to ietekmes novērtējums, kā arī risku mazināšanas pasākumi. (iesniedz tikai par attīstības projektu)
G.  Informācija par pieteikuma iesniedzēja drošības statusu (uzņēmuma un iesaistīto darbinieku): Precizē, vai uzņēmums ir vai nav ārpus ES valstu subjektu kontrolē (uzrādot kapitāla daļu turētāju ķēdi un patieso labumu guvējus, t.sk. juridiskās personas un to reģistrācijas valsti, kā arī fiziskās personas un to pilsonības valsti), kā arī norāda uzņēmuma faktisko darbu izpildes un infrastruktūras adresi EDF projekta aktivitāšu ieviešanai. (iesniedz tikai par attīstības projektu)
Iesniedzamie dokumenti pēc Komisijas īstenošanas lēmuma publicēšanas
21.2. Eiropas Komisijā iesniegtā EDF projekta pieteikuma pilns apraksts, ja tāds nav vēl iesniegts 20. punktā noteiktajā kārtībā vai ja nepieciešami precizējumi par šajā kārtība iepriekš iesniegto projektu (ja radušās izmaiņas finansējuma apjomā, saturā, pieteicēja uzdevumos u.c.).
21.3. Šai posmā papildus šī nolikuma 20. punktā noteiktajam iesniedz šos dokumentus:
a) Uzņēmumu reģistra izsniegtu pieteikuma iesniedzēja valdes vai padomes locekļu un prokūristu aktuālo sarakstu, kurā norādīti viņu vārdi, uzvārdi, amati un personas kodi; 
b) Iekšlietu digitālā centra (Soda reģistra) izsniegtu izziņu[footnoteRef:11] (vai attiecīgas ārvalstu kompetentas iestādes izsniegtu izziņu par ārvalstu pilsoņiem), lai nodrošinātu pieteikuma iesniedzēja, tā valdes vai padomes locekļu un prokūristu pārbaudi atbilstībai šī nolikuma 6.4. un 6.5. punktā noteiktajām prasībām. [11:  Izziņu no Sodu reģistra aktuālās un arhīva datu bāzes par pieteikuma iesniedzēja valdes vai padomes locekļu, prokūristu (ne)sodāmību pēdējo trīs gadu laikā no šīs izziņas izsniegšanas datuma. Izziņu no Sodu reģistra aktuālās un arhīva datu bāzes par pieteikuma iesniedzējam (juridiskai personai) piemērotajiem administratīvajiem sodiem un piespiedu ietekmēšanas līdzekļiem pēdējo trīs gadu laikā no šīs izziņas izsniegšanas datuma.] 

Pieteikuma iesniedzējam nav nepieciešams iesniegt 21.3. punktā noteiktās izziņas, ja tam uz iesniegšanas brīdi ir spēkā esoša Ministrijas izsniegta speciālā atļauja (licence) komercdarbībai ar ES Kopējā militāro preču sarakstā minētajām precēm. Šīs licences izsniegšanas prasību izpildi Ministrija pielīdzina šī nolikuma 6.4. un 6.5. punktā noteikto prasību izpildei no pieteikuma iesniedzēja puses, neveicot pārbaudi par atbilstību.
22. Šī nolikuma 21.3. un 59. punktā minētās izziņas Ministrija pieņem un atzīst, ja tās ir izsniegtas ne agrāk kā vienu mēnesi pirms iesniegšanas dienas, ja izziņas vai dokumenta izdevējs nav norādījis īsāku tā derīguma termiņu.
23. Pieteikumu veidlapu aizpilda datorrakstā latviešu valodā. Šī nolikuma 21.1.-21.3. punktā noteikto informāciju, kā arī veidlapai pievienojamos dokumentus (atbilstoši tam, uz kādu atbalstu pretendē) var iesniegt latviešu vai angļu valodā.
24. Pieteikumu paraksta persona, kurai ir pārstāvības (paraksta) tiesības vai pilnvarotā persona, pieteikumam pievienojot pilnvaras kopiju.
25. Pieteikuma iesniedzējs ievēro šajā nolikumā noteiktās prasības. Pieteikuma iesniedzējs ir atbildīgs par pieteikumā sniegtās informācijas patiesumu, kā arī savu saistību izpildi dalībai EDF projektā.
26. Pieteikumu sagatavo elektroniskā dokumenta formā, to noformē atbilstoši Dokumentu juridiskā spēka likuma, Elektronisko dokumentu likuma un MK 2005. gada 28. jūnija noteikumu Nr. 473 “Elektronisko dokumentu izstrādāšanas, noformēšanas, glabāšanas un aprites kārtība valsts un pašvaldību iestādēs un kārtība, kādā notiek elektronisko dokumentu aprite starp valsts un pašvaldību iestādēm vai starp šīm iestādēm un fiziskajām un juridiskajām personām” prasībām. Veidlapas paraksta ar drošu elektronisko parakstu, kas satur laika zīmogu.
27. Elektroniskā formā sagatavotu pieteikumu, kas ir parakstīts ar drošu elektronisko parakstu un satur laika zīmogu, iesniedz Ministrijā, nosūtot uz e-pasta adresi edf@mod.gov.lv temata ailē norādot “AM līdzfinansējuma pieteikumu izvērtēšana”. 
28. Ministrija izskata tikai tos pieteikumus, kuri ir iesniegti šī nolikuma 20. punktā noteiktajā termiņā.
Pieteikuma precizēšana un atsaukšana
29. Pieteikuma iesniedzējs var atsaukt pieteikumu jebkurā laikā, kamēr Ministrija nav pieņēmusi lēmumu par pieteikuma apstiprināšanu vai noraidīšanu. Lai atsauktu pieteikumu, pieteikuma iesniedzējs iesniedz Ministrijai rakstisku paziņojumu.
30. Pieteikuma atsaukumam ir bezierunu raksturs. Tas izslēdz pieteikuma iesniedzēju no tālākas pretendēšanas uz Ministrijas līdzfinansējumu konkrētajā EDF projektā, par kuru pieteikums ir atsaukts.
31. Pieteikuma iesniedzējs līdz pieteikumu iesniegumu iesniegšanas termiņa beigām var precizēt iesniegto pieteikumu, iesniedzot Ministrijai rakstisku paziņojumu elektroniskā formā.
32. Ja ir pieņemts Ministrijas VS lēmums par pieteikuma apstiprināšanu ar nosacījumu, pieteikuma iesniedzējam ir pienākums un tiesības precizēt šajā lēmumā norādīto informāciju tajā noteiktajā termiņā. Lēmums stājas spēkā pilnā apmērā pēc tam, kad Ministrija pieteicēja iesniegto informāciju ir atzinusi par atbilstošu šī nolikuma prasībām. 
33. Ja ir pieņemts Ministrijas VS lēmums par pieteikuma apstiprināšanu un līguma par Ministrijas līdzfinansējumu sagatavošanu, pieteikuma iesniedzēja pienākums ir iesniegt Ministrijai granta līguma, kas noslēgts starp EDF projektā iesaistīto konsorciju un Eiropas Komisiju, kopiju.
Papildu informācija Pieteikuma sagatavošanai
34. Ieinteresētajām personām ir tiesības pieprasīt papildu informāciju par šo nolikumu un pieteikumu izvērtēšanas prasībām. Pieprasījumu iesniedz elektroniski, nosūtot to uz e-pasta adresi edf@mod.gov.lv ar norādi “AM līdzfinansējuma pieteikumu izvērtēšana” ne vēlāk kā septiņas darba dienas pirms šī nolikuma 20.1.1.punktā noteiktā pieteikumu iesniegšanas pamattermiņa beigām. 
35. Pēc šī nolikuma 34. punktā minētā pieprasījuma saņemšanas Ministrija piecu darba dienu laikā sagatavo rakstisku atbildi un nosūta uz ieinteresētās personas e-pasta adresi.
36. Ieinteresētajām personām nav pieejama informācija par citu personu iesniegtajiem pieteikumiem un izvērtēšanā iesaistītajām personām. Pēc tam, kad stājies spēkā Ministrijas VS lēmums par Ministrijas līdzfinansējuma piešķiršanu vai pieteikuma noraidīšanu, par minēto procesu var saņemt tikai vispārpieejamo informāciju.
IV PIETEIKUMU IZVĒRTĒŠANA
Izvērtēšana pirms iesniegšanas Eiropas Komisijā (nodomu vēstules nodrošināšanai)
37. Pēc šī nolikuma 20.1.1. punktā minētā pieteikuma atbalstam dalībai EDF projektā saņemšanas Ministrija izvērtē pieteicēja un pieteikuma atbilstību šādiem nosacījumiem:
a) pieteikuma iesniedzējs ir Latvijas Republikā reģistrēts komersants, kurš piedalās pārrobežu sadarbības konsorcijā dalībai EDF 2026.gada uzsaukuma projektā; 
b) pieteikuma veidlapa (2. pielikums) ir pilnībā aizpildīta un tajā ir iekļauts apliecinājums par komersanta atbilstību visām šī nolikuma 6. punktā minētajām vispārējām prasībām (3.pielikums); Ministrija īpaši pārliecinās par pieteikuma iesniedzēja atbilstību šī nolikuma 6.6. punktam; 
c) pieteikuma veidlapā (2. pielikums) ietvertā informācija ir pietiekama, lai pamatotu komersanta ieguldījuma atbilstību komercdarbības atbalstu izslēdzošajiem nosacījumiem.[footnoteRef:12] [12:  Komercdarbības atbalstu izslēdzošie nosacījumi atbilstoši LESD 346. pantam nozīme, ka piemērojot LESD 346. pantu, valsts piešķirtajam atbalstam aizsardzības ražojumu un tehnoloģiju inovāciju radīšanai un izstrādei netiek piemērots komercdarbības atbalsta regulējums, ja izpildās 2 priekšnoteikumi: 1) pasākums skar būtiskas valsts  drošības intereses un 2) pasākums saistīts ar tāda ieroču, munīcijas un militārā aprīkojuma izstrādi, kas atbilst ar Padomes 1958. gada 15. aprīļa Lēmumu Nr. 255/58 izveidotajam ieroču, munīcijas un militārā aprīkojuma sarakstam. Aktuālais saraksts pieejams: https://eur-lex.europa.eu/eli/C/2025/1499/oj .
Atbilstība valsts būtiskajām drošības interesēm tiek izvērtēta attiecībā pret Nacionālo bruņoto spēku (NBS) spēju attīstības vajadzībām un/vai attīstāmo risinājumu, t.sk. izstrādājamo risinājumu un/vai revolucionāro tehnoloģiju, pielietojuma potenciālu NBS spēku spēju nodrošināšanai nākotnē, kā arī projektā ietverto izstrādņu atbilstību ES Kopējā militāro preču sarakstā ieļautajām preču un tehnoloģiju kategorijām.] 

Ja visi (a, b un c) nosacījumi izpildās, Ministrija veic šīs darbības:
37.1. sagatavo un izsniedz pieteikuma iesniedzējam nodoma vēstuli[footnoteRef:13] - rakstisku apliecinājumu piešķirt pieteikumā pieprasīto Ministrijas līdzfinansējumu pieteikuma iesniedzēja dalībai konkrētā EDF projektā, ja tiek izpildītas šajā nolikumā noteiktās prasības. Šai nodoma vēstulei ir informatīvs raksturs, un tā neuzliek pusēm juridiski saistošas saistības. [13:  Ņemot vērā, ka  EDF regulas 21. panta 1. punktā noteikts, ka “konsorcijs apliecina, ka tādas darbības izmaksas, kas netiek segtas no Savienības atbalsta, jāsedz no citiem finansējuma līdzekļiem [...].”] 

37.2. apliecina nodoma vēstulē atbalstu EDF projektam un iespējamu nodomu koordinētā veidā, tostarp vajadzības gadījumā izmantojot kopīgu iepirkumu, iepirkt galīgo ražojumu vai izmantot tehnoloģiju, ņemot vērā EDF regulas 21. panta 2. un 3. punkta prasības. 
Ja kāds no nosacījumiem (a, b vai c) neizpildās, Ministrija veic attiecīgas darbības:
38. ja pēc atbilstības izvērtēšanas Ministrija konstatē, ka kāds no nosacījumiem neizpildās, tā rīkojas šādi:
38.1. ja pieteikuma iesniedzējs atbilst 37. punkta a) un b) nosacījumam, bet pieteikuma veidlapa nav pilnībā aizpildīta vai sniegtā informācija nav pietiekama atbilstības c) nosacījuma izvērtēšanai – Ministrija rakstiski pieprasa sniegt papildu informāciju termiņā, kas nav mazāks par piecām darba dienām. Pieteikuma iesniedzējs iesniedz precizētu pieteikumu šajā termiņā;
38.2. ja pieteikuma iesniedzējs atbilst 37. punkta a) nosacījumam, bet neatbilst b) nosacījumam vai c) nosacījumam pēc papildu informācijas izvērtēšanas – Ministrija pieteikumu noraida.
Izvērtēšana pēc Komisijas īstenošanas lēmuma publicēšanas (līdzfinansējuma saņemšanai)
39. Ministrija organizē pieteikuma izvērtēšanu pēc pieteikuma, papildu informācijas un dokumentu saņemšanas šī nolikuma 20.1.3., 20.1.4. un 20.2.2. punktā noteiktajos gadījumos. Šajā nolikumā paredzētās izvērtēšanas darbības posmā pēc Komisijas īstenošanas lēmuma publicēšanas nodrošina Valsts aizsardzības loģistikas un iepirkumu centrs (turpmāk – VALIC).
40. VALIC:
40.1. izvērtē pieteikuma iesniedzēja faktisko atbilstību šī nolikuma 6. punktā minētajām vispārējām prasībām uz pārbaudes veikšanas brīdi, izmantojot valsts informācijas sistēmās un datubāzēs pieejamo informāciju; 
40.2. veic pieteikuma funkcionalitātes izvērtēšanu saskaņā ar šī nolikuma 4. pielikumā noteiktajiem kritērijiem un metodoloģiju;
40.3. rakstiski pieprasa pieteikuma iesniedzējam iesniegt papildu informāciju vai precizēt iesniegtos dokumentus piecu darba dienu laikā no pieprasījuma izsūtīšanas dienas, ja pieteikuma iesniedzēja iesniegtie dokumenti ir nepilnīgi vai neprecīzi;
40.4. pēc pieteikuma izvērtēšanas, sagatavo izvērtējuma ziņojumu un iesniedz to apstiprināšanai Ministrijas Industrijas atbalsta komisijā (turpmāk – IAK).
41. VALIC, vērtējot pieteikumus, ir tiesības pieaicināt ekspertus un jomas speciālistus.
42. IAK izskata un apstiprina izvērtējuma ziņojumu un sagatavo priekšlikumu Ministrijas VS pieņemt vienu no šiem lēmumiem:
42.1. par pieteikuma apstiprināšanu un līguma par Ministrijas līdzfinansējuma piešķiršanu sagatavošanu, ja tiek izpildīti šie nosacījumi:
42.1.1. pieteikuma iesniedzējs atbilst šī nolikuma 6. punktā minētajām prasībām;
42.1.2. attīstības projektā – pieteikuma iesniedzēja ieguldījums atbilst šī nolikuma 4.pielikuma 1.1.kritērijam un izvērtēšanā saņem vismaz 4 punktus 1.2. kritērijā; 
42.1.3. pētniecības projektā – pieteikuma iesniedzēja ieguldījums atbilst šī nolikuma 4.pielikuma 1.1.kritērijam un izvērtēšanā saņem vismaz 6 punktus 2. kritērijā.
42.1.4. Ministrijas budžetā ir pieejams finansējums konkrētā projekta līdzfinansēšanai.
42.2. par pieteikuma apstiprināšanu ar nosacījumu un līguma par Ministrijas līdzfinansējuma piešķiršanu sagatavošanu (turpmāk – Starplēmums). Starplēmumu sagatavo, ja pieteikuma iesniedzējam ir jāveic noteiktas darbības, lai pilnībā nodrošinātu atbilstību šī nolikuma 42.1. punktam. Starplēmuma gadījumā pieteikuma iesniedzējs veic tikai tās darbības, kas noteiktas ar Starplēmumu. Kad pieteikuma iesniedzējs ir izpildījis visus nosacījumus un IAK tos ir apstiprinājusi, Ministrijas VS pieņem šī nolikuma 42.1. punktā noteikto lēmumu;
42.3. par pieteikuma noraidīšanu.
43. Ja pieteikuma iesniedzējs ir iesniedzis Starplēmumā pieprasīto informāciju, IAK sagatavo un iesniedz Ministrijas VS precizēto izvērtējuma ziņojumu:
43.1. par Starplēmumā noteikto nosacījumu izpildi, ja precizētais pieteikums ir iesniegts noteiktā termiņā un visi nosacījumi ir izpildīti;
43.2. par Starplēmumā noteikto nosacījumu neizpildi, ja kāds no nosacījumiem nav izpildīts, nav izpildīts noteiktajā termiņā vai pieteikums neatbilst šī nolikuma 42.1.2. vai 42.1.3. punktam.
44. Ministrijas VS pieņem lēmumu par pieteikuma noraidīšanu šādos gadījumos:
44.1. Pieteikuma iesniedzējs neatbilst šī nolikuma 6. punktā minētajām prasībām vai netiek izpildītas 42.1.2. punkta prasības attīstības projektu vērtējumam;
44.2. Pieteikuma iesniedzējs neatbilst šī nolikuma 6. punktā minētajām prasībām vai netiek izpildītas šī nolikuma 42.1.3. punkta prasības pētniecības projektu vērtējumam;
44.3. Ministrijas budžetā nav pieejams finansējums līdzfinansēšanai.
45. Ja izvērtējuma ziņojumā tiek ierosināts piešķirt līdzfinansējumu mazākā apmērā, nekā pieteikuma iesniedzējs ir norādījis savā pieteikumā, IAK, pirms priekšlikumu iesniegšanas Ministrijas VS, veic konsultācijas ar pieteikuma iesniedzēju. IAL pieteikumu virza lēmuma pieņemšanai pēc tam, kad no pieteikuma iesniedzēja ir saņemts rakstisks apliecinājums par gatavību projektu īstenot ar mazāku Ministrijas līdzfinansējuma apmēru.
46. Ministrijas VS pieņem lēmumu par pieteikuma[footnoteRef:14] apstiprināšanu, apstiprināšanu ar nosacījumu vai noraidīšanu viena mēneša laikā pieteikuma saņemšanas. Ja lēmuma pieņemšanai ir nepieciešams izvērtēt saskaņā ar Starplēmumu precizēto pieteikumu, lēmumu pieņem viena mēneša laikā pēc precizētā pieteikuma saņemšanas. Objektīvu iemeslu dēļ izvērtēšanas termiņu var pagarināt Administratīvā procesa likumā noteiktajā kārtībā, par to rakstiski informējot pieteikuma iesniedzēju. [14:  Attiecas uz šī nolikuma 20.1.3., 20.1.0. un 20.2. punktā minētajiem gadījumiem (pēc Komisijas īstenošanas lēmuma publicēšanas vai pēc “Seal of Excellence” vērtējuma apstiprināšanas).] 

47. Ministrijai ir tiesības pieprasīt Militārās izlūkošanas un drošības dienesta atzinumu par pieteikuma iesniedzēju. Pieprasījuma gadījumā pieteikuma izskatīšanas termiņu pagarina uz laiku, kas nepieciešams atzinuma sniegšanai.
48. IAK sekretariāta funkcijas, kas saistītas ar šajā nolikumā paredzēto darbību veikšanu, nodrošina Ministrijas Aizsardzības industrijas un inovāciju politikas departaments.
V LĪDZFINANSĒJUMA PIEŠĶIRŠANA UN UZRAUDZĪBA
Lēmuma pieņemšana un līguma slēgšana
49. Ministrijas VS, pamatojoties uz Izvērtēšanas ziņojumu un IAK priekšlikumiem, pieņem vienu no šiem lēmumiem:
49.1. par pieteikuma apstiprināšanu un līguma par Ministrijas līdzfinansējuma piešķiršanu sagatavošanu.;
49.2. par pieteikuma apstiprināšanu ar nosacījumu un līguma par Ministrijas līdzfinansējuma piešķiršanu sagatavošanu, ja pieteikuma iesniedzējam ir jāveic Starplēmumā noteiktās darbības;
49.3. par pieteikuma noraidīšanu.
50. Ministrija pieņemto lēmumu paziņo pieteikuma iesniedzējam.
51. Pamatojoties uz Ministrijas VS lēmumu, Ministrija virza Ministru kabineta rīkojuma projektu par Ministrijas līdzfinansējuma piešķiršanu konkrētā EDF projekta sakarā.
52. Ministrija un pieteikuma iesniedzējs rakstveidā slēdz līgumu par Ministrijas līdzfinansējuma piešķiršanu, ievērojot šī nolikuma 53., 54. un 55. punktu un izpildoties priekšnoteikumiem saskaņā ar 47. un 53. punktā noteikto.
53. Projekta konsorcijs, tostarp pieteikuma iesniedzējs, ir noslēdzis granta līgumu ar Eiropas Komisiju, un ir uzsākta projekta īstenošana. (prasība neattiecas uz līdzfinansējumu projekta pieteikuma kvalitatīvai izstrādei, uz ko pretendē 20.1.4. punkta kārtībā)
54. Šī nolikuma 52. punktā minēto līgumu, noslēdz četru mēnešu laikā no dienas, kad Ministrija pieteikuma iesniedzējam ir nosūtījusi līguma projektu. Ja puses šajā termiņā nevienojas par līguma saturu, līgumu nenoslēdz un līdzfinansējumu nepiešķir.
55. Līgumā par līdzfinansējuma piešķiršanu ietver šos īpašos nosacījumus:
55.1. Pieteikuma iesniedzējam ir pienākums:
55.1.1. līdzfinansējuma saņemšanas periodā nodrošināt nepārtrauktu atbilstību šī nolikuma 6. punktā minētajām prasībām;
55.1.2. rakstiski informēt Ministriju par jebkurām izmaiņām attiecībā uz atbilstību šī nolikuma 6. punktā minētajām prasībām piecu darba dienu laikā pēc neatbilstības iestāšanās;
55.1.3. piešķirto līdzfinansējumu izmantot tikai konkrētā EDF projekta īstenošanai vai tā pieteikuma kvalitatīvas izstrādes izdevumu segšanai;
55.1.4. nodrošināt EDF projekta darbu kvalitatīvu izpildi un atmaksāt saņemto līdzfinansējumu, ja Ministrija ar lēmumu konstatē, ka darbi ir izpildīti neatbilstoši (neattiecas uz šī nolikuma 22. punktā minēto pieteikuma izstrādes atbalstu);
55.1.5. nodrošināt atbilstību normatīvajiem aktiem par valsts noslēpuma un klasificētās informācijas aizsardzību[footnoteRef:15], tostarp prasībām attiecībā uz informācijas dienesta vajadzībām izmantošanu, iesniedzot Ministrijā attiecīgu rakstisku apliecinājumu; [15:  Atbilstoši Ministru kabineta 2023. gada 19. decembra noteikumiem Nr.  822 “Valsts noslēpuma, Ziemeļatlantijas līguma organizācijas, Eiropas Savienības un ārvalstu institūciju klasificētās informācijas aizsardzības noteikumi.”] 

55.1.6.  projekta ieguldījumu amortizācijas periodā atbilstoši normatīvajiem aktiem grāmatvedības jomā nodrošināt darbības vai izmaksu nošķiršanu, lai no saņemtā atbalsta labumu gūst tikai tās darbības, kas atbilst LESD 346.pantam un uz kurām attiecināmais atbalsts nekvalificējas kā komercdarbības atbalsts;  
55.1.7. ja projekta ieguldījumu amortizācijas laikā pieteikuma iesniedzējs uzsāk darbības, kurās tiek izmantotas EDF projekta izstrādnes un kurām sniegtais atbalsts kvalificējams kā komercdarbības atbalsts, tad saņemtais atbalsts kvalificējams kā nelikumīgs komercdarbības atbalsts, kas  pieteikuma iesniedzējam ir jāatmaksā Ministrijai kopā ar procentiem no līdzekļiem, kas ir brīvi no komercdarbības atbalsta, saskaņā ar Komercdarbības atbalsta kontroles likuma IV vai V nodaļu.
55.1.8. nodrošināt tās EDF projekta dalības nacionālā līdzfinansējuma un pieteikuma kvalitatīvas izstrādes finansējuma daļas segšanu, kuru nesedz Ministrijas līdzfinansējums;
55.1.9. rakstiski informēt Ministriju par nodomu izmantot no EDF projekta izrietošās intelektuālā īpašuma tiesības vai prototipus ar aizsardzību nesaistītiem lietojumiem (civilajiem vai dubultā lietojuma mērķiem).
55.2. Ministrijai ir tiesības:
55.2.1. līdzfinansējuma sniegšanas periodā veikt Pieteikuma iesniedzēja atbilstības šī nolikuma 6. punktam pārbaudes;
55.2.2. konstatējot neatbilstību šī nolikuma 6. punkta prasībām, apturēt līdzfinansējuma izmaksu uz laiku līdz diviem mēnešiem vai pieņemt lēmumu par līdzfinansējuma piešķiršanas atcelšanu un izmaksāto līdzekļu atgūšanu;
55.2.3. veikt pieteikuma iesniedzēja darbu izpildes kontroli: ja darbi tiek izpildīti neatbilstoši (ievērojot šī nolikuma 55.1.5. punktu), apturēt līdzfinansējuma izmaksu uz laiku līdz diviem mēnešiem vai pieņemt lēmumu par līdzfinansējuma piešķiršanas atcelšanu un izmaksāto līdzekļu atgūšanu (attiecināms uz attīstības projektiem);
55.2.4. veikt uzraudzību par atbilstību līdzfinansējuma saņemšanas kritērijiem LESD 346.panta prasībai visā aktīvu amortizācijas periodā.
55.3. citus papildu nosacījumus pēc nepieciešamības.
56. Šī nolikuma 52. punktā paredzēto līgumu par līdzfinansējuma piešķiršanu Ministrijai ir tiesības papildināt vai aizstāt ar rakstveida līgumu starp projektā iesaistīto dalībvalstu ministrijām vai to pilnvarotu līgumslēdzēja iestādi un konsorcija dalībniekiem par EDF projekta izpildes kārtību.
[bookmark: _Hlk234311950]Līdzfinansējuma izmantošanas uzraudzība
57. Ministrija nodrošina līdzfinansējuma izmantošanas uzraudzību – pieteikuma iesniedzēja saistību izpildes kontroli, izmantojot starpvaldību sadarbības formātā izveidoto EDF projekta pārvaldības mehānismu.
58. Papildus 57. punktā noteiktajam VALIC nodrošina pieteikuma iesniedzēja atbilstības pārbaudi šī nolikuma 6.1.-6.7. punkta prasībām ne retāk kā reizi līdzfinansējuma sniegšanas periodā, kas ir ilgāks par vienu gadu. VALIC nodrošina attiecīgo pārbaužu dokumentēšanu un uzskaiti.
59. Ja, veicot 57. vai 58. punktā paredzētās darbības, tiek konstatēts, ka Pieteikuma iesniedzējs, kas saņem Ministrijas līdzfinansējumu, vairs neatbilst šī nolikuma 6. punktā noteiktajām prasībām, vai tiek konstatēta EDF projekta saistību neatbilstoša izpilde, VALIC pieprasa līdzfinansējuma saņēmēja skaidrojumu. Ņemot vērā konstatēto un izvērtējot saņemto skaidrojumu, VALIC informē IAK. Pamatojoties uz IAK priekšlikumu, Ministrijas VS var lemt par līdzfinansējuma sniegšanas apturēšanu uz laiku līdz diviem mēnešiem, vai par atbalsta piešķiršanas atcelšanu un pieteikuma iesniedzējam sniegtā finansējuma atgūšanu.

	5.

1. pielikums
VEIDLAPA
Pieteikums Aizsardzības ministrijas līdzfinansējumam
dalībai Eiropas Aizsardzības fonda projektā (attiecas uz attīstības projektiem)
	
	1. A. 
	Informācija par projekta pieteikuma saņemšanu 
un saistību ar Komisijā apstiprināto EDF projektu (1.A. daļu aizpilda pieteikuma saņēmējs)

	
	Pieteikuma saņemšanas datums (dd.mm.gggg.)
	

	
	Pieteikuma reģistrācijas Nr. 
	

	
	EDF projekta Nr. (pēc Komisijas īstenošanas lēmuma) 
	

	
	1. B.
	Projekta nosaukums

	
	latviešu valodā
	

	
	angļu valodā
	

	
	saīsinājums
	

	
	  1. C.
	 Projekta ieviešanas laiks

	
	Sākums:    dd.mm.gggg.
	Beigas:  dd.mm.gggg.

	
	2.
	Informācija par Pieteikuma iesniedzēju

	
	2.1.
	Nosaukums
	

	
	2.2.
	Reģistrācijas numurs
	

	
	2.3.
	Juridiskā adrese
	

	
	2.4.
	Projekta darbību īstenošanas adrese Latvijā
	

	
	2.5.
	Tālrunis, e-pasta adrese, tīmekļvietne
	

	
	2.6.
	Atbildīgā persona/ofic. kontaktpersona saziņai ar Ministriju:                                            amats
	

	
	
	vārds, uzvārds
	

	
	
	tālrunis, e-pasta adrese
	

	
	2.7.
	Pamatdarbības nozare (NACE 2. red.): kods un nosaukums
	

	
	2.8.
	Pieteiktās biznesa idejas īstenošanas nozare (NACE 2. red.)
	

	
	2.9.
	Pieteikuma iesniedzēja drošības statuss (atbilstoši nolikuma 21.1. punkta G daļai)

	
	3.
	Projekta kopsavilkums (atbilstoši 21. punkta A-D un F daļā norādītajam)

	
	4.
	Projektā izstrādājamā risinājuma atbilstība valsts drošības interesēm (detalizēt aprakstu atbilstoši 21. punkta C daļā un tā zemsvītras atsaucēs norādītajam, 4. pielikuma 1.1. kritēriju)

	
	5.
	Projekta izmaksas un finansējuma sadalījums 
(atbilstoši 21. punkta E daļā norādītajam, tabulas formā)

	
	6.
	Nepieciešamais ministrijas līdzfinansējums, EUR
	

	
	7.
	Pieteikuma iesniedzēja apliecinājums (3. pielikums)




3. pielikums
PIETEIKUMA IESNIEDZĒJA APLIECINĀJUMS 

Es, pieteikuma iesniedzēja
(projekta iesnieguma iesniedzēja nosaukums)

atbildīgā amatpersona	,
(amats, pārstāvības tiesības un vārds, uzvārds)


ar parakstu apliecinu, ka apliecinājuma iesniegšanas dienā
(dd./mm./gggg.)

Uzņēmums:
ir Latvijas Republikā reģistrēta juridiska persona, kura atbilst šādām prasībām:
1. ir projekta īstenošanai nepieciešamais līdzfinansējums;
1. tas vai tā dalībnieki, kuri ir juridiskas personas, nav reģistrēti zemu nodokļu vai beznodokļu valstīs un teritorijās;
1. nav ierosināta tiesiskās aizsardzības procesa lieta, netiek īstenots tiesiskās aizsardzības process vai tam nav pasludināts maksātnespējas process;
1. nav nodokļu parādu, tai skaitā valsts sociālās apdrošināšanas obligāto iemaksu parādu, kas kopsummā pārsniedz 150 euro;
1. pieteikuma iesniedzējs vai Pieteikuma iesniedzēja valdes vai padomes locekļi, prokūristi ar tādu prokurora priekšrakstu par sodu vai tiesas spriedumu, kas stājies spēkā un kļuvis neapstrīdams un nepārsūdzams, nav atzīti par vainīgiem jebkurā no šādiem noziedzīgajiem nodarījumiem :
noziedzīgas organizācijas izveidošana, vadīšana, iesaistīšanās tajā vai tās sastāvā ietilpstošā organizētā grupā vai citā noziedzīgā formējumā vai piedalīšanās šādas organizācijas izdarītos noziedzīgos nodarījumos;
kukuļņemšana, kukuļdošana, kukuļa piesavināšanās, starpniecība kukuļošanā, neatļauta piedalīšanās mantiskos darījumos, neatļauta labumu pieņemšana, komerciāla uzpirkšana, prettiesiska labuma pieprasīšana, pieņemšana vai došana, tirgošanās ar ietekmi;
krāpšana, piesavināšanās vai noziedzīgi iegūtu līdzekļu legalizēšana;
terorisms, terorisma finansēšana, aicinājums uz terorismu, terorisma draudi vai personas vervēšana, apmācīšana un apmācīšanās terorismam
cilvēku tirdzniecība;
izvairīšanās no nodokļu vai tiem pielīdzināto maksājumu samaksas.
1. ar kompetentas institūcijas lēmumu, tiesas spriedumu vai prokurora priekšrakstu par sodu, kas stājies spēkā un kļuvis neapstrīdams un nepārsūdzams, nav atzīts par vainīgu un sodīts par pārkāpumu, pēdējā gada laikā, kurš izpaužas kā :
vienas vai vairāku personu nodarbināšana, ja tām nav nepieciešamās darba atļaujas vai ja tās nav tiesīgas uzturēties Eiropas Savienības dalībvalstī;
personas nodarbināšana bez rakstveidā noslēgta darba līguma, nodokļu normatīvajos aktos noteiktajā termiņā neiesniedzot par šo personu informatīvo deklarāciju par darbiniekiem, kas iesniedzama par personām, kuras uzsāk darbu.
VII. uz to, tā valdes vai padomes locekli, patieso labuma guvēju, pārstāvēttiesīgo personu vai prokūristu, vai personu, kura ir pilnvarota pārstāvēt projekta iesniedzēju darbībās, kas saistītas ar filiāli, nav noteiktas starptautiskās vai nacionālās sankcijas vai būtiskas finanšu un kapitāla tirgus intereses ietekmējošas Eiropas Savienības vai Ziemeļatlantijas līguma organizācijas dalībvalsts sankcijas starptautisko un Latvijas Republikas nacionālo sankciju likuma izpratnē.
 VIII. nav apturēta tā saimnieciskā darbība.

Apliecinu, ka uzņēmums atbilst / neatbilst (nepareizo atbildes variantu svītrot vai izdzēst) mazā vai vidējā uzņēmuma statusam saskaņā ar Eiropas Parlamenta un Padomes 2021. gada 29. aprīļa regulas (ES) 2021/697 ar ko izveido Eiropas Aizsardzības fondu un atceļ Regulu (ES) 2018/1092, 2.panta (14) daļā noteikto definīciju.

Apliecinu, ka uzņēmums atbilst / neatbilst (nepareizo atbildes variantu svītrot vai izdzēst) vidējas kapitalizācijas uzņēmuma statusam saskaņā ar Eiropas Parlamenta un Padomes 2021. gada 29. aprīļa regulas (ES) 2021/697 ar ko izveido Eiropas Aizsardzības fondu un atceļ Regulu (ES) 2018/1092, 2.panta (15) daļā noteikto definīciju.

Apliecinu dubultā finansējuma neesamību un plānoto demarkāciju un/vai sinerģiju ar pieteikuma iesniedzēja īstenoto (jau pabeigto) vai īstenošanā esošo projektu atbalsta pasākumiem.

Apliecinu, ka uzņēmums nav sniedzis nepatiesu informāciju vai tīši maldinājis Latvijas Republikas Aizsardzības ministriju vai citu Eiropas Savienības fondus administrējošu iestādi saistībā ar Eiropas Savienības fondu līdzfinansēto projektu īstenošanu.

Apliecinu, ka tad, ja pieteikums tiks apstiprināts un tiks uzsākta projekta praktiskā izpilde, tiks nodrošināta atsevišķa ar projekta īstenošanu saistīto saimniecisko darījumu ieņēmumu un izdevumu grāmatvedības uzskaite atbilstoši normatīvajiem aktiem par kārtību, kādā finanšu pārskatos atspoguļojams valsts, pašvaldību, ārvalstu, Eiropas Komisijas, citu starptautisko organizāciju un institūciju finansiālais atbalsts (finanšu palīdzība), ziedojumi un dāvinājumi naudā vai natūrā.



Paraksts*

Datums (dd./mm./gggg.)


Piezīme. * Dokumenta rekvizītu "Paraksts" neaizpilda, ja elektroniskais dokuments ir sagatavots atbilstoši normatīvajiem aktiem par elektronisko dokumentu noformēšanu.

4. pielikums

[bookmark: _Hlk230346960]PIETEIKUMU FUNKCIONALITĀTES IZVĒRTĒŠANAS KRITĒRIJI

1. Katra pieteikuma funkcionalitātes novērtējumā tiek piemēroti šī pielikuma tabulā norādītie vērtēšanas kritēriji atbilstoši norādītajai metodoloģijai.
2. Minimālie atbilstības sliekšņi:
2.1. Attīstības projektā:
2.1.1. Pieteikuma iesniedzēja ieguldījums atbilst šī nolikuma 4. pielikuma 1.1. kritērijam un 
2.1.2. saņem vismaz 4 punktu vērtējumu 1.2. kritērijā; 
2.2. Pētniecības projektā:
2.2.1. Pieteikuma iesniedzēja ieguldījums atbilst šī nolikuma 4. pielikuma 1.1. kritērijam un 
2.2.2. saņem vismaz 6 punktu vērtējumu 2. kritērijā.

	Nr.
	Kritērija nosaukums un apraksts
	Vērtēšanas skala un punktu piešķiršanas kārtība

	1.1.
	Produkta atbilstība valsts drošības interesēm:
Vērtē:
a) Atbilstību valsts drošības interesēm un Nacionālo bruņoto spēku (NBS) vajadzībām: projekta darbību saskanība ar Valsts aizsardzības koncepciju  2023.-2027.gadam[footnoteRef:16], tiešs pienesums un atbilstība nacionālajai drošībai un identificējams attīstāmās tehnoloģijas pielietojuma potenciāls NBS atbalstam nākotnē [16:  Valsts aizsardzības koncepcija 2023-2027. gadam pieejama šeit.] 

b) Atbilstību aizsardzības jomas inovāciju prioritātēm: projekta darbību atbilstība Aizsardzības industrijas un inovāciju atbalsta stratēģijai 2025.-2036. gadam[footnoteRef:17], nodrošinot jaunu zināšanu un kompetenču pārnesi, kā arī inovāciju izstrādi un attīstību. [17:  Aizsardzības industrijas un inovāciju atbalsta stratēģijai 2025.–2036. gadam pieejama šeit.] 

c) Atbilstību Eiropas Savienības Kopējā militāro preču sarakstā minēto preču un tehnoloģiju pozīcijām.
	

Kvalitatīvais vērtējums:

Atbilst /neatbilst tie vērtēts attiecībā uz katru no 1.1. kritērija apakškritērijiem a, b un c atsevišķi 


* - neatbilstība a) vai c) ir izslēdzošs kritērijs, kad tālākais izvērtējums netiek veikts

	1.2.
	Produkta/tehnoloģijas adaptācijas ietekme uz valsts drošības interesēm un NBS aizsardzības spēju attīstību.
Vērtē tehnoloģijas (risinājuma, produkta) tiešo potenciālu tās operatīvai integrācijai, testēšanai un praktiskai izmantošanai aizsardzības spēju attīstībai saskaņā ar NBS ilgtermiņa attīstības plānu 2025.–2036. gadam un/vai attīstāmās tehnoloģijas pielietojuma potenciālu NBS atbalstam nākotnē [footnoteRef:18] [18:  NBS ilgtermiņa attīstības plāns 2025.–2036. gadam pieejams šeit.] 

	Gradācijas skala pēc ietekmes mēroga:
0 punkti: tehnoloģijai/risinājumam nav identificējama ietekme vai praktisks pielietojums NBS spēju attīstībā.
1–3 punkti (margināla ietekme): tehnoloģijai/risinājumam ir margināls, šauri specifisks vai tikai netiešs militārais pielietojums. Tai ir zems integrācijas potenciāls NBS struktūrā, vai arī tā risina jautājumus, kas nav identificēti kā aktuālas NBS spēju attīstības prioritātes.
4–6 punkti (nozīmīga ietekme): tehnoloģijai//risinājumam ir skaidri identificējams, nozīmīgs militārais pielietojums, taču tā ir ierobežota un fokusēts uz vienas konkrētas NBS spējas vai viena Bruņoto spēku veida attīstību (piemēram, tikai specifisks elements sauszemes, gaisa vai jūras komponentē).
7–10 punkti (transformējoša ietekme): tehnoloģijai//risinājumam ir kritiska, transformējoša un multiplicējoša ietekme uzreiz vairākos NBS spēju attīstības virzienos vai operāciju vidēs (piemēram, starpnozaru risinājumi: C4ISR, elektroniskā cīņa, autonomie/bezpilota sistēmu risinājumi, pretgaisa aizsardzība). Projekts sniedz tūlītēju un augstu gatavības potenciālu risinājuma ātrai adaptācijai un testēšanai nacionālā līmenī.


	
	Specifiskais kritērijs līdzfinansējumam projekta pieteikuma kvalitatīvai izstrādei 

	2.
	Pieteikuma kvalitāte
Vērtē:
EDF projekta pieteikuma sagatavošanas procesa efektivitāti, caurskatāmību un saimniecisko lietderību, balstoties uz iesniegto informāciju un visaptverošu izmaksu tāmi.
	Kvalitatīvais vērtējums:
0 punkti: nav iesniegts izstrādes plāns vai izmaksu tāme, vai arī plānotie izdevumi nav pamatoti un neatbilst pieteikuma kvalitatīvas izstrādes mērķim.
1–3 punkti (zema kvalitāte): izstrādes plāns un tāme ir virspusēji. Darbu apjoms vai atbildības sadalījums starp izpildītājiem ir neskaidrs. Izmaksas ir norādītas kopsummā, bez detalizēta un caurskatāma pamatojuma.
4–6 punkti (vidēja kvalitāte): izstrādes plāns un tāme ir izstrādāti pietiekamā līmenī. Ir definēts darbu apjoms, termiņi un atbildīgie. Izmaksas ir daļēji detalizētas un atbilst tirgus cenām, taču trūkst izvērsta pamatojuma kādam no posmiem.
7–10 punkti (augsta kvalitāte): iesniegts visaptverošs un loģisks izstrādes plāns ar skaidriem termiņiem, atbildības sadalījumu un izmērāmiem rezultātiem. Izmaksu tāme ir pilnībā caurskatāma, detalizēta un sniedz pārliecinošu saimniecisko pamatojumu katrai pozīcijai.

